Derby d'Italia

Derby d'Italia je pojem, ktorý označuje zápasy medzi talianskymi futbalovými klubmi Interom Miláno a Juventusom. Termín použil ako prvý v roku 1967 známy športový žurnalista Gianni Brera. 

Súboje medzi Interom a Juventusom predstavujú pravdepodobne najintenzívnejšiu rivalitu v Taliansku medzi tímami z rôznych miest. Až do roku 2005 to boli jediné kluby, ktoré nikdy neopustili najvyššiu taliansku súťaž, Seriu A. V roku 2006 bol Juventus preradený o súťaž nižšie kvôli účasti v korupčnom škandále Calciopoli. Zároveň mu boli odňaté dva ligové tituly, neskôr pridelené práve Interu. 

Okrem športovej rivality je tu tiež faktor regionálnej rivality. Ide o kluby pochádzajúce z dvoch najväčších miest severovýchodného Talianska. Juventus je klub z Turína, metropoly Piemontu a Inter zase z Milána, metropoly Lombardie.

Štatistiky

Juventus FC
Futbalové výhonky
Futbalové derby